Document ID: 32001D0468

Kommissionens beslutning
af 8. juni 2001
om godkendelse af metoder til klassificering af svinekroppe i Italien
(meddelt under nummer K(2001) 1568)
(Kun den italienske udgave er autentisk)
(2001/468/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 1365/2000(2), særlig artikel 4, stk. 5,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe(3), senest ændret ved forordning (EF) nr. 3513/93(4), særlig artikel 5, stk. 2, og
ud fra følgende betragtninger:
(1) I artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelserne til Fællesskabets handelsklasseskema for svinekroppe(5), senest ændret ved forordning (EF) nr. 3127/94(6).
(2) Ved beslutning 89/53/EØF(7), som ændret ved beslutning 89/602/EØF(8), godkendte Kommissionen en række metoder til klassificering af svinekroppe i Italien.
(3) Den italienske regering har anmodet Kommissionen om at godkende, at der kun kan anvendes to metoder til at beregne indholdet af magert kød i svinekroppe i Italien: "Fat-O-Meater" og "Hennessy Grading Probe". De oplysninger, der kræves efter artikel 3 i forordning (EØF) nr. 2967/85, er blevet meddelt. En gennemgang af anmodningen har vist, at de betingelser, der kræves for godkendelse af nævnte klassificeringsmetoder, er opfyldt.
(4) Efter artikel 2 i forordning (EØF) nr. 3220/84 kan medlemsstaterne bemyndiges til at fastsætte en præsentation af slagtekroppe, der er forskellig fra de i samme artikel fastlagte standardpræsentationer, hvis normal handelspraksis eller tekniske krav berettiger hertil.
(5) I Italien er der tradition for, at slagtekroppe kan præsenteres og afsættes med flomme og/eller nyrer og/eller mellemgulv. Der bør tages hensyn hertil, når vægten justeres i forhold til standardpræsentation. Der bør vedtages en ensartet præsentation af slagtekroppe i Italien inden udgangen af 2003.
(6) Af hensyn til klarheden bør der vedtages en ny beslutning. Beslutning 89/53/EØF bør derfor ophæves.
(7) Klassificeringsmetoder må kun ændres, efter at Kommissionen har truffet beslutning herom på grundlag af de erfaringer, der er indvundet.
(8) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
Brugen af følgende metoder til klassificering af svinekroppe i henhold til forordning (EØF) nr. 3220/84 godkendes i Italien:
- apparatet benævnt "Fat-O-Meater" ("FOM") med tilhørende beregningsmetoder, hvis enkeltheder er anført i bilagets første del
- apparatet benævnt "Hennessy Grading Probe" med tilhørende beregningsmetoder, hvis enkeltheder er anført i bilagets anden del.
Artikel 2
Uanset den standardpræsentation, der er omhandlet i artikel 2 i forordning (EØF) nr. 3220/84, kan svinekroppe præsenteres med nyrer og/eller mellemgulv og/eller flomme under vejning og klassificering. For at fastsætte noteringer for svinekroppe på et sammenligneligt grundlag justeres den noterede vægt af den varme krop ved hjælp af følgende formel:
PIC FILE= "L_2001163DA.003201.TIF
hvor:
Y= kropsvægt som defineret i forordning (EF) nr. 3513/93
X= kropsvægt på vejningstidspunktet
a1 og a2= justeringsprocentsatser for dele, der enten efterlades på eller fjernes fra kroppen:
- for nyrer, svarende til 0,30 %
- for mellemgulv, svarende til 0,38 %
- for flomme, svarende til:
- 1,4 % (kropsvægt fra 70 til 79,9 kg)
- 1,8 % (kropsvægt fra 80 til 89,9 kg)
- 1,9 % (kropsvægt fra 90 til 99,9 kg)
- 2,4 % (kropsvægt fra 100 til 110 kg)
- 1,6 % (kropsvægt fra 110,1 til 120 kg)
- 2,3 % (kropsvægt fra 120,1 til 130 kg)
- 2,8 % (kropsvægt fra 130,1 til 140 kg)
- 3,4 % (kropsvægt fra 140,1 til 150 kg)
- 3,6 % (kropsvægt på over 150 kg).
Italien vedtager dog en ensartet præsentation af svinekroppe inden den 31. december 2003.
Artikel 3
Ændringer af beregningsmetoder (apparat, målepunkter og formler) er ikke tilladt.
Artikel 4
Beslutning 89/53/EØF ophæves.
Artikel 5
Denne beslutning er rettet til Italien.
Udfærdiget i Bruxelles, den 8. juni 2001.

Labels: 12
18
17
19